oliverkinch/danmarks-statistik huggingface dataset:
Formue i fast ejendom faldt i 2022

29. juni 2023

Hver familie, som ejede fast ejendom (andelsboliger undtaget), oplevede i gennemsnit et fald i markedsværdien af deres faste ejendom på ca. 111.000. kr. i 2022. Dette er det første fald siden 2012, hvor den gennemsnitlige markedsværdi faldt med ca. 9.000 kr. svarende til et samlet fald på ca. 19 mia. kr. Husholdningernes samlede formue i fast ejendom faldt med 161 mia. kr. i 2022 og udgjorde dermed 4.242 mia. kr. ultimo 2022.

Husholdningernes formue i fast ejendom  2022

29. juni 2023 - Nr. 235

Hent som PDF

Næste udgivelse: 25. april 2024

Alle udgivelser i serien: Husholdningernes formue i fast ejendom

Kontakt

Mathias Spindler Juhl Bundgaard, tlf. 21 45 37 78

Mikkel Bjerre Trolle, tlf. 29 36 68 25

Kilder og metode

Husholdningernes formue i fast ejendom er baseret på Danmarks Statistiks registerbaserede boligmodel, der estimerer markedsværdien af fast ejendom på baggrund af faktiske salg. Opgørelsen af markedsværdi vurderes at være mere usikker for ejendomme beliggende i yderområder. Gældskomponenter og dermed beregnet friværdi er ikke tilgængelige for det seneste år og er derfor udeladt.

Vis hele teksten »
« Minimer teksten
Statistik­dokumentation

Husholdningernes formue i fast ejendom

Del sidens indhold
Unge uden job og uddannelse får mere medicin

29. juni 2023

Unge uden job og uddannelse (NEET - Not in Employment, Education, or Training) køber mere receptpligtig medicin end den øvrige gruppe af 16-24-årige unge. I 2021 indløste NEET-gruppen gennemsnitligt 5,3 recepter pr. person, mens den øvrige gruppe af unge indløste 3,3 recepter pr. person. Blandt NEET-gruppen indløste 60 pct. mindst én recept, mens det blandt den øvrige gruppe af unge var 62 pct.

Sårbare gruppers sundhed  2019:2021

29. juni 2023 - Nr. 236

Hent som PDF

Næste udgivelse: 15. maj 2024

Alle udgivelser i serien: Sårbare gruppers sundhed

Kontakt

Line Neerup Handlos, tlf. 26 64 03 00

Kilder og metode

Sundhed blandt unge uden job og uddannelse (NEET) omfatter hele befolkningen (16-24 år), idet der skelnes mellem NEETs og den øvrige gruppe af aktive unge. Opgørelsestidspunktet er den sidste uge i november, og en person kategoriseres som ikke-aktiv, hvis vedkommende er uden for beskæftigelse i denne uge og samtidig i samme uge samt de foregående tre uger heller ikke har været under uddannelse.

Vis hele teksten »
« Minimer teksten
Statistik­dokumentation

Sundhed blandt unge uden job og uddannelse (NEET) (eksperimentel statistik)

Del sidens indhold
Offentligt overskud på 19,5 mia. kr. i 1. kvt 2023

28. juni 2023

I første kvartal 2023 var der et overskud på de offentlige finanser på 19,5 mia. kr., hvilket er 0,8 mia. kr. lavere end i fjerde kvartal 2022. De offentlige udgifter udgjorde 316,7 mia. kr. i første kvartal. De største udgiftsposter var indkomstoverførsler til husholdningerne med 106,3 mia. kr. og aflønning af ansatte med 97,6 mia. kr. De offentlige indtægter udgjorde 336,2 mia. kr. i første kvartal. Indtægterne fra de personlige indkomstskatter samt selskabs- og pensionsafkastskatten er ved denne offentliggørelse baseret på Økonomiministeriets seneste Økonomisk Redegørelse.

Offentligt kvartalsregnskab  1. kvt. 2023

28. juni 2023 - Nr. 232

Hent som PDF

Næste udgivelse: 28. september 2023

Alle udgivelser i serien: Offentligt kvartalsregnskab

Kontakt

Jacob König, tlf. 40 40 58 41

Ida Balle Rohde, tlf. 61 24 24 85

Statistik­dokumentation

Offentligt underskud og gæld i EU-landene

Offentlige finanser

Finansielle konti for offentlig forvaltning og service

Del sidens indhold
Detailsalget steg i maj

28. juni 2023

Detailsalget steg samlet med 1,8 pct. fra april til maj, når der korrigeres for prisudvikling, normale sæsonudsving og effekten af handelsdage. Varegruppen beklædning mv. havde et fald på 0,2 pct., mens andre forbrugsvarer samt fødevarer og andre dagligvarer steg med hhv. 1,9 pct. og 2,2 pct. I denne publikation ses nærmere på salget i discountforretningerne og supermarkederne, hvor forbrugerne forsat holder fast i at handle i discountforretningerne.

Detailomsætningsindeks  maj 2023

28. juni 2023 - Nr. 233

Hent som PDF

Næste udgivelse: 28. juli 2023

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Lidt flere personer modtager ydelser fra 2018-2022

28. juni 2023

I fjerde kvartal 2022 modtog 78.500 personer en eller flere udvalgte ydelser efter lov om social service (serviceloven), hvilket var 5 pct. flere end i fjerde kvartal 2018, hvor det var 74.800 personer. De 78.500 personer modtog tilsammen 105.100 ydelser i fjerde kvartal 2022, svarende til godt 1,3 ydelser i gennemsnit pr. person. Det gennemsnitlige antal modtagne ydelser pr. ydelsesmodtager i fjerde kvartal 2018 var lidt under 1,4. Gennemsnittet er med andre ord næsten uændret. Det bemærkes, at ydelser efter §§ 82 a og 82 b først indgår i statistikken fra og med tredje kvartal 2020 og derfor er udeladt i ovenstående af hensyn til sammenligneligheden med 2018.

Handicap og udsatte voksne  2022

28. juni 2023 - Nr. 234

Hent som PDF

Næste udgivelse: 20. september 2024

Alle udgivelser i serien: Handicap og udsatte voksne

Kontakt

Vibeke Nordrum, tlf. 24 94 35 52

Klaus Birch Lundgaard, tlf. 51 14 62 78

Kilder og metode

Statistikken om handicap og udsatte voksne er udarbejdet på grundlag af indberetninger fra alle 98 kommuner om udvalgte ydelser givet efter lov om social service. 

Vis hele teksten »
« Minimer teksten
Statistik­dokumentation

Ydelser til voksne med handicap og udsatte voksne

Del sidens indhold
10.800 personer registrerede musikværker i 2022

27. juni 2023

I 2022 blev der registreret 77.000 musikværker fra medlemmer af KODA, der forvalter rettighedsbetalinger for komponister, sangskrivere og musikforlag i Danmark. 67.000 af musikværkerne havde én eller flere personer registreret som autorer, mens virksomheder (typisk forlag) var rettighedshavere til de resterende. Der var 10.800 personer, der bidrog med kompositioner, arrangementer og sangtekster. Det svarer til, at hver autor i gennemsnit blev rettighedshaver for seks nye musikværker i løbet af året. I 2022 udgjorde kvinderne 19 pct. af autorerne, mens de resterende 81 procent var mænd. Over halvdelen af autorerne var under 40 år.

Køb og salg af musik  2022

27. juni 2023 - Nr. 231

Hent som PDF

Næste udgivelse: 28. august 2024

Alle udgivelser i serien: Køb og salg af musik

Kontakt

Christian Max Gustaf Törnfelt, tlf. 21 63 60 20

Claus Werner Andersen, tlf. 91 37 64 04

Kilder og metode

Musikstatistikken er baseret på data fra pladeselskabernes brancheorganisation (IFPI) og organisationerne KODA og Gramex, der forvalter rettighedsbetalingerne. KODA ændrede i 2015 sin definition af, hvad et KODA-værk er. Tidligere blev et værk forstået som et KODA-værk, hvis et flertal af rettighedshaverne var KODA-medlemmer. Siden 2015 bliver alle musikværker, hvor mindst en rettighedshavere er medlem af KODA, betragtet som et KODA-værk. Ændringen i 2015 omfattede også musikværker tilbage i tid. Tidserien er korrigeret for denne ændring med en genberegning af antal værker tilbage til 2000, der er statistikkens første år. 

Vis hele teksten »
« Minimer teksten
Statistik­dokumentation

Handel med musikrettigheder- og værker

Del sidens indhold
Lille stigning i dræbte og tilskadekomne i trafikken

26. juni 2023

I 2022 blev 2.917 dræbte og tilskadekomne registreret af politiet. Det er en lille stigning i forhold til 2021, hvor politiet registrerede 2.737 dræbte og tilskadekomne. Der er stadig tale om et historisk lavt niveau, hvor antallet af dræbte og tilskadekomne lå under niveauet før COVID-19. Det laveste niveau før COVID-19 var i 2019, hvor der blev registreret 3.275 dræbte og tilskadekomne.

Færdselsuheld  2022

26. juni 2023 - Nr. 230

Hent som PDF

Næste udgivelse: 28. juni 2024

Alle udgivelser i serien: Færdselsuheld

Kontakt

Jørn Korsbø Petersen, tlf. 20 11 68 64

Connie Østberg, tlf. 23 60 19 14

Kilder og metode

Læs mere i statistikdokumentationen om færdselsuheld og på emnesiden Færdselsuheld. Statistikken omfatter dels de færdselsuheld, der er kommet til politiets kendskab, og dels de færdselsuheld, der alene er blevet registreret af sygehusenes akutmodtagelse (se tallene i Statistikbanken på www.statistikbanken.dk/moerke). Her inddrager Danmarks Statistik oplysninger om skadestuebesøg og hospitalsindlæggelser forårsaget af færdselsuheld.

Vis hele teksten »
« Minimer teksten
Statistik­dokumentation

Færdselsuheld

Del sidens indhold
Hørsholm fortsat i top med anskaffelse af ny bil

26. juni 2023

Familierne i Hørsholm var igen i 2022 de flittigste aftagere af nye biler. 5,5 pct. af familierne i kommunen parkerede en helt ny købt eller leaset bil i garagen. I Solrød, Egedal, Rudersdal, Dragør, Allerød, Gentofte og Furesø kom der nye biler i mindst 4 pct. af familierne. Omvendt fik familierne i Ærø, Læsø, Langeland, Samsø og København relativt færrest nye biler, idet færre end 1,4 pct. af familierne i disse områder anskaffede sig ny bil i 2022. Landsgennemsnittet på 2,3 pct. er et kraftigt fald i forhold til de foregående år. I 2018 og 2019 anskaffede mere end 4,1 pct. af familierne sig således en eller flere nye biler.

Familiernes bilkøb  2022

26. juni 2023 - Nr. 229

Hent som PDF

Næste udgivelse: 26. juni 2025

Alle udgivelser i serien: Familiernes bilkøb

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

En familie har købt ny bil, hvis den har købt en personbil eller en varebil til privat godstransport, som ikke har haft en tidligere bruger. Privatleasing af nye personbiler er medregnet. Læs mere om familiebegrebet.

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Detailhandlen forventer prisfald

23. juni 2023

I juni er der for første gang siden marts 2021 flere virksomheder i detailhandlen, vægtet efter beskæftigelse, der forventer faldende og ikke stigende priser. Særligt blandt dagligvarebutikker er der de seneste måneder sket et stort ryk væk fra forventninger om yderligere prisstigninger til nu udbredte forventninger om faldende priser. Som figuren neden for viser, er nettotallet for forventningerne til salgspriser for dagligvarebutikker mv. minus 36 i juni måned, hvilket er det laveste i de 12 år detailhandlen har været en del af konjunkturbarometeret. Tallet dækker over, at 45 pct. nu forventer faldende priser, mens 9 pct. forventer stigende priser. I detailhandlen som helhed er der 20 pct. af virksomhederne, der forventer faldende priser, mens 19 pct. forventer stigende priser.

Konjunkturbarometer for erhvervene  juni 2023

23. juni 2023 - Nr. 225

Hent som PDF

Næste udgivelse: 21. juli 2023

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Tredobling af danske overnatninger på 20 år

23. juni 2023

Ændret 04. september 2023 kl. 14:20

Der var en beklagelig fejl i årskørslen for 2022 vedr. feriehusovernatninger samt -udlejning, der ændrede data for maj 2022 samt året 2022 og påvirkede imputeringen for maj 2023. Tallene er rettet og markeret med rød.

Vis hele teksten »
« Minimer teksten

Antallet af danske gæsters overnatninger i udlejede feriehuse i maj måned er over de sidste 20 år steget fra 165.000 til 550.000 og er dermed mere end tredoblet. I 2020 og 2021 var tallet exceptionelt højt pga. COVID-19-rejserestriktioner og pga. feriehusenes gode muligheder for at holde afstand. I maj 2023 var der samlet 2 mio. overnatninger i danske feriehuse - en stigning på 4 pct. sammenlignet med maj 2022, og hermed det højeste antal feriehusovernatninger for en maj måned nogensinde. De samlede feriehusovernatninger for maj måned er i perioden 2004-2023 steget med 780.000 - danske overnatninger udgør 50 pct. af stigningen.

Feriehusudlejning  maj 2023

23. juni 2023 - Nr. 228

Hent som PDF

Næste udgivelse: 11. august 2023

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Flere personer på herberger og forsorgshjem i 2022

23. juni 2023

I 2022 overnattede 7.000 personer på et herberg eller et forsorgshjem. Det er en stigning på 300 personer siden 2021, hvilket svarer til 5 pct. Mændene udgør med tre fjerdedele langt den største andel af personerne på herberger og forsorgshjem, mens kvinderne udgør en fjerdedel, hvilket også var tilfældet i 2021. De forskellige aldersgruppers andele ud af alle brugere har ligeledes været stabile siden 2021.

Herberger og forsorgshjem  2022

23. juni 2023 - Nr. 227

Hent som PDF

Næste udgivelse: 26. juni 2024

Alle udgivelser i serien: Herberger og forsorgshjem

Kontakt

Sille Amalie Kristensen, tlf. 20 11 52 16

Kilder og metode

Herberger og forsorgshjem dækker over ophold på herberg og forsorgshjem efter §110 i Serviceloven, målrettet personer med særlige sociale problemer, som ikke har eller ikke kan opholde sig i egen bolig, og som har behov for botilbud og for tilbud om aktiverende støtte, omsorg og efterfølgende hjælp.Herbergerne og forsorgshjemmene mv. har godkendt deres indberetning for 2021. Kun godkendte indberetninger bliver inkluderet i statistikken, og ved manglende eller afviste indberetninger er landstotalen baseret på en opregning. I 2021 har ingen herberger eller forsorgshjem afvist data.

Vis hele teksten »
« Minimer teksten
Statistik­dokumentation

Herberger og forsorgshjem

Del sidens indhold
Vi betaler mindre i grønne afgifter

23. juni 2023

Provenuet af de grønne afgifter faldt med 7 pct. fra 72 mia. kr. i 2021 til 67 mia. kr. i 2022. Dette kan i høj grad tilskrives et fald i Registreringsafgifter af motorkøretøjer på 4,8 mia. kr. Provenuet af de grønne afgifter i 2022 på 67 mia. kr. udgjorde næsten 6 pct. af de samlede indtægter fra skatter og afgifter. Dette er den laveste andel siden statistikken for de grønne afgifters begyndelse i 1995. De grønne afgifters andel af det samlede skatte- og afgiftsprovenu er siden 2009 faldet med tre procentpoint fra 9 til 6 pct.

Offentlig miljøbeskyttelse, grønne afgifter og miljøstøtte  2022

23. juni 2023 - Nr. 226

Hent som PDF

Næste udgivelse: 19. december 2023

Alle udgivelser i serien: Offentlig miljøbeskyttelse, grønne afgifter og miljøstøtte

Kontakt

Jonas Foged Svendsen, tlf. 21 34 73 19

Kilder og metode

Statistikken benytter samme udgifts- og indtægtsbegreber, som anvendes for den offentlige sektor i nationalregnskabet. Tallene er opgjort i løbende priser. I statistikdokumentationen er der en mere omfattende beskrivelse af kilder og metoder. Beregningerne er baseret på de enkelte identificerede udgifts- og indtægtsposter og klassificeret efter nationalregnskabsprincipper i henhold til ESA 2010 via oplysningerne i statsregnskabet samt kommunale og regionale regnskaber. 

Vis hele teksten »
« Minimer teksten
Statistik­dokumentation

Offentlig miljøbeskyttelse, grønne afgifter og miljøstøtte
Færre modtog boligydelse i 2022

22. juni 2023

Antallet af modtagere af boligydelse faldt i december 2022 med 1.300 til 274.200 i forhold til december 2021. Brøndby er den kommune, der har den højeste andel modtagere af boligydelse. Her modtog 40,5 pct. af de søgeberettigede pensionister ydelsen. Det var 27,7 procentpoint højere end i Lejre Kommune, der med 12,8 pct. havde den laveste andel, som modtog boligydelse. Boligydelsen er den del af boligstøtten, der kan søges af folkepensionister og af førtidspensionister, der har fået tildelt pensionen før 2003. Den tildeles bl.a. ud fra kriterier om boligudgift, boligens størrelse, antal personer i husstanden samt indkomst og formue. Kun en person pr. hustand kan modtage boligydelse.

Boligstøtte  december 2022

22. juni 2023 - Nr. 222

Hent som PDF

Næste udgivelse: 4. marts 2024

Alle udgivelser i serien: Boligstøtte

Kontakt

Morten Steenbjerg Kristensen, tlf. 20 40 38 73

Jarl Christian Quitzau, tlf. 23 42 35 03

Kilder og metode

Boligstøtte ydes enten som boligsikring eller som boligydelse. Boligsikring tildeles ikke-pensionerede samt til førtidspensionister som har fået tildelt førtidspension efter 1. januar 2003. Boligydelse tildeles pensionister og førtidspensionister fra før 1. januar 2003. Boligstøtte afhænger primært af husstandens samlede indkomst, formue, huslejen, boligens størrelse og antal hjemmeboende børn. Pensionister som er ejere og andelshavere kan tildeles boligydelse i form af lån.Se flere oplysninger i statistikdokumentationen og emnesiden.

Vis hele teksten »
« Minimer teksten
Statistik­dokumentation

Boligstøtte

Del sidens indhold
Forbrugertilliden går frem for ottende måned i træk

22. juni 2023

Forbrugertilliden stiger i juni til minus 10,9, fra minus 15,1 måneden før. Indikatoren er altså stadig negativ, men forbedret for ottende måned i træk. Gennemsnittet for de seneste seks måneder ligger på minus 19,8. Stigningen i forbrugertilliden skyldes primært markant mindre negative vurderinger af Danmarks og familiernes nuværende økonomiske situation. Tre ud af fem indikatorer, som forbrugertilliden beregnes på, er stadig negative, mens forbrugernes forventninger til familiens og Danmarks fremtidige økonomiske situation fortsat er positive. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  juni 2023

22. juni 2023 - Nr. 224

Hent som PDF

Næste udgivelse: 20. juli 2023

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
10.300 børn modtog handicapindsatser i 2022

22. juni 2023

I 2022 modtog 10.300 børn og unge i alt 12.200 handicapkompenserende indsatser efter lov om social service (serviceloven). Det svarer til, at 0,9 pct. af alle børn og unge under 18 år har modtaget en handicapkompenserende indsats. Tallene kommer fra en ny statistik om handicapkompenserende indsatser til børn og unge under 18 år med fysisk eller psykisk funktionsnedsættelse. Statistikken viser, at antallet af handicapkompenserende indsatser efter serviceloven i gennemsnit var 1,2 pr. modtager i 2022. Der var flest børn og unge i aldersgrupperne 6-11 år og 12-17 år blandt modtagerne. Ud af de 10.300 modtagere udgjorde aldersgrupperne 6-11 år og 12-17 år hver 38 pct., mens børn i aldersgruppen 0-5 år udgjorde 24 pct. Det bemærkes, at opgørelsen ikke dækker evt. indsatser givet efter dagtilbudsloven til børn og unge med funktionsnedsættelser.

Handicapindsatser til børn og unge  2022

22. juni 2023 - Nr. 223

Hent som PDF

Næste udgivelse: 20. juni 2024

Alle udgivelser i serien: Handicapindsatser til børn og unge

Kontakt

Cecilie Katholm, tlf. 21 45 33 42

Kilder og metode

Statistikken, som første gang blev udgivet for 2022, er udarbejdet på grundlag af indberetninger fra landets 98 kommuner om børn og unge i alderen 0-17 år med fysisk eller psykisk funktionsnedsættelse, der har modtaget handicapkompenserende indsatser givet efter udvalgte paragraffer i barnets lov og serviceloven. 

Vis hele teksten »
« Minimer teksten
Statistik­dokumentation

Handicapkompenserende indsatser til børn og unge

Del sidens indhold
Fortsat flere offentligt beskæftigede i første kvartal

21. juni 2023

Beskæftigelsen i offentlig forvaltning og service steg med 2.400 fra fjerde kvartal 2022 til første kvartal 2023, når der er taget højde for sæsonmønstre og omregnet til fuldtidsbeskæftigede. Det svarer til en stigning på 0,3 pct. Bortset fra et fald i andet kvartal 2022 har den offentlige beskæftigelse været stigende i alle kvartaler siden andet kvartal 2020.

Beskæftigelse i offentlig forvaltning og service (kvt.)  1. kvt. 2023

21. juni 2023 - Nr. 221

Hent som PDF

Næste udgivelse: 21. september 2023

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
Stort set uændret antal lønmodtagere i april

21. juni 2023

Den samlede lønmodtagerbeskæftigelse i april var på 2.986.500 personer, hvilket er 800 flere i forhold til måneden før. I sektoren virksomheder og organisationer, som primært består af private virksomheder, steg antallet af lønmodtagere med 1.900 til i alt 2.111.000 personer i april. Det svarer til en stigning på 0,1 pct. I sektoren offentlig forvaltning og service faldt antallet af lønmodtagere med 1.000 personer i april, svarende til et fald på 0,1 pct. til 875.200 lønmodtagere. Månedstallene i dette afsnit er foreløbige og er korrigeret for normale sæsonudsving.

Beskæftigelse for lønmodtagere (md)  april 2023

21. juni 2023 - Nr. 220

Hent som PDF

Næste udgivelse: 21. juli 2023

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Prisstigningerne i Danmark aftager meget i maj

21. juni 2023

Den EU-harmoniserede inflation i Danmark faldt i maj 2023 til 2,9 pct. fra 5,6 pct. i april 2023. I samme periode faldt den EU-harmoniserede inflation samlet for de 27 EU-lande fra 8,1 pct. til 7,1 pct., og i euroområdet faldt den fra 7,0 pct. til 6,1 pct. I Danmark er det i høj grad prisfald på elektricitet, der trækker ned i den EU-harmoniserede inflation i maj i forhold til april, hvor det i EU især skyldes prisændringer på brændstof og fødevarer. Den EU-harmoniserede inflation opgøres efter HICP (Harmonised Index of Consumer Prices), der sikrer, at landene opgør inflationen på en sammenlignelig måde.

EU-harmoniseret forbrugerprisindeks  maj 2023

21. juni 2023 - Nr. 219

Hent som PDF

Næste udgivelse: 24. juli 2023

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Lavere aktivitet på musikskolerne under COVID-19

21. juni 2023

COVID-19 havde stor indflydelse på aktiviteten blandt eleverne på de danske musikskoler, hvor niveauet generelt var lavere i sæsonerne 2020/21 og 2021/22. De 63.100 indskrevne elever på de danske musikskoler i sæsonen 2021/2022 gennemførte 92.400 aktiviteter, hvilket var på samme niveau som sæsonen 2020/21, hvor der blev gennemført 89.100 aktiviteter. I sæsonerne før COVID-19 var antallet af aktiviteter omkring 100.000. Det viser en videreudvikling af den eksisterende musikskolestatistik, hvor elevernes aktiviteter blandt andet er opgjort efter en ny faggruppering og metode.

Musikskoler  2021/2022

21. juni 2023 - Nr. 218

Hent som PDF

Næste udgivelse: 3. april 2024

Alle udgivelser i serien: Musikskoler

Kontakt

Christian Max Gustaf Törnfelt, tlf. 21 63 60 20

Kilder og metode

Statistikken er baseret på spørgeskemaer og indberetninger af administrative data fra landets knap 100 musikskoler, der er kommunale eller modtager kommunalt tilskud. Data for musikskolernes tilskud og udgifter til fx lønninger er indsamlet af Slots- og Kulturstyrelsen. Eleverne er opgjort som såkaldte aktivitetselever, dvs. at det er det samlede antal tilmeldinger til undervisningen, der opgøres uden hensyn til, om det sker som ene- eller holdundervisning.Statistikken afspejler primært elever indskrevet på musikskolernes sang- og instrumentundervisning samt samspils- og forskolehold. Musikskolerne underviser også i institutioner og skoler samt udbyder en række udadvendte informations- og motivationsaktiviteter i fx kulturhuse og på folkebiblioteker. Disse aktiviteter er kun i begrænset omfang dækket af statistikken. For at forbedre beskrivelsen af disse aktiviteter, er der derfor igangsat et udviklingsarbejde med deltagelse af musikskolernes organisationer.

Vis hele teksten »
« Minimer teksten
Statistik­dokumentation

Musikskoler

Del sidens indhold
Fald i indvinding af råstoffer vest for Storebælt

20. juni 2023

Indvindingen af råstoffer på land er faldet i det vestlige Danmark i 2022 sammenlignet med 2021. Faldet er på 3 pct. i Region Syddanmark, 9 pct. i Region Midtjylland og 10 pct. i Region Nordjylland. I Region Sjælland er indvindingen af råstoffer omtrent uændret med en lille stigning på 1 pct. Danmark Statistisk mangler indberetning af oplysninger for Bornholm og kan derfor ikke vise tal for hele Danmark.

Råstofindvinding på land  2022

20. juni 2023 - Nr. 217

Hent som PDF

Næste udgivelse: 19. juni 2024

Alle udgivelser i serien: Råstofindvinding på land

Kontakt

Morten Skovrider Kollerup, tlf. 24 52 61 68

Heidi Sørensen, tlf. 24 79 86 81

Kilder og metode

Statistikken er eksklusive tal for indvindingen af salt, olie og gas

Vis hele teksten »
« Minimer teksten
Statistik­dokumentation

Råstofindvinding i Danmark

Del sidens indhold
Stor fremgang i den nationale vejgodstransport

16. juni 2023

Det samlede transportarbejde (gods gange distance) med danske lastbiler steg 8 pct. i første kvartal 2023 sammenlignet med kvartalet før og endte på 4,2 mia. tonkm, når der korrigeres for sæsonudsving. Det nationale transportarbejde bidrog mest til stigningen med en fremgang på 8 pct. Det internationale transportarbejde steg dog også med en pæn fremgang på 4 pct. I den internationale transport var der vækst i både kørsel fra Danmark til udlandet og omvendt. Særligt kørslen fra udlandet til Danmark steg markant med 13 pct., mens kørsel ud af Danmark steg 5 pct. Danske lastbilers cabotage i udlandet og tredjelandskørsel trak ned i den internationale kørsel med et fald på 17 pct.

Godstransport med danske lastbiler  1. kvt. 2023

16. juni 2023 - Nr. 215

Hent som PDF

Næste udgivelse: 15. september 2023

Alle udgivelser i serien: Godstransport med danske lastbiler

Kontakt

Henriette Erichsen, tlf. 29 77 56 38

Peter Ottosen, tlf. 30 42 91 91

Kilder og metode

Transportarbejdet er opgjort i måleenheden tonkm, som udtrykker produktet af varepartiets vægt og den tilbagelagte afstand med lastbilen. En tonkm er således det arbejde, der foregår, når et ton flyttes en km. Usikkerheden på det samlede transportarbejde for et kvartal er ca. +/- 6 pct. 

Vis hele teksten »
« Minimer teksten
Statistik­dokumentation

Godstransport med lastbiler
Der sælges mindre alkohol og færre cigaretter

16. juni 2023

Ændret 02. august 2023 kl. 11:25

Der er desværre opdaget fejl i tallene. Figuren er opdateret. Tallene i de to tabeller er  rettet og markeret med rød. Der er tale om fejl i hovedtal for solgte cigaretter.

Vis hele teksten »
« Minimer teksten

I 2022 er salget af cigaretter faldet 15,9 pct. i forhold til 2021. Salget af cigaretter i 2022 var på 4.060 mio. styk - det svarer til 854 styk pr. indbygger over 18 år, hvor antallet var 1.027 styk i 2021. Det er det laveste antal solgte cigaretter siden 1957, hvor der blev solgt 4.010 mio. styk. Salget toppede i 2006 med 8.241 mio. styk. Salget af cigaretter er faldet 40 pct. over de seneste ti år. Salget af alkohol er også faldet i 2022. Salget af vin, øl og spiritus er faldet hhv. 10,4 pct., 1,4 pct. og 1,9 pct. Salget af vin er på niveau med gennemsnittet i årene 2010-2019. Salget i 2022 er 151,4 mio. liter mod et gennemsnit for 2010-2019 på 151,8 liter. I årene 2020 og 2021, lå salget af vin på hhv. 161 og 169 mio. liter.

Salg af alkohol og tobak  2022

16. juni 2023 - Nr. 216

Hent som PDF

Næste udgivelse: 13. juni 2024

Alle udgivelser i serien: Salg af alkohol og tobak

Kontakt

Christian Lindeskov, tlf. 21 22 28 57

Kilder og metode

Datagrundlaget er oplysninger fra SKAT om provenu ved salg af afgiftsbelagte alkoholholddige drikkevarer og tobaksvarer, samt data fra Skatteministeriet. 

Alkoholsodavand var eksklusive ciderprodukter til og med 2010, da cider i denne periode klassificeres som et vinprodukt. Som følge af den tillægsafgift der 1. august 2010 blev lagt på ciderprodukter, er cider fra og med 2011-tallene blive klassificeret som alkoholsodavand. Salget af alkohol og tobak bygger på den antagelse, at forretningernes indkøbte varer sælges videre til forbrugerne umiddelbart efter. Hvis forretninger køber til lager med henblik på salg året efter, holder denne antagelse ikke.

Vis hele teksten »
« Minimer teksten
Statistik­dokumentation

Salg af alkohol og tobak

Del sidens indhold
Lidt flere personer modtager offentlig forsørgelse

16. juni 2023

I første kvartal 2023 steg antallet af offentligt forsørgede ekskl. SU-modtagere med 4.700 til 756.600. Antallet har været svagt stigende de sidste tre kvartaler med en samlet stigning på 11.300. Antallet af SU-modtagere faldt med 2.700 i første kvartal til 288.900 og er samlet faldet med 9.900 over de seneste tre kvartaler. Samtlige tal i denne NYT er omregnet til fuldtidsmodtagere og sæsonkorrigerede.

Offentligt forsørgede under folkepensionsalderen (kvt.)  1. kvt. 2023

16. juni 2023 - Nr. 214

Hent som PDF

Næste udgivelse: 18. september 2023

Alle udgivelser i serien: Offentligt forsørgede under folkepensionsalderen (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Statistik­dokumentation

Offentligt forsørgede under folkepensionsalderen

Del sidens indhold
Første prisfald på årsbasis siden januar 2021

15. juni 2023

Det samlede producentprisindeks for varer faldt i maj 2023 med 0,4 pct. i forhold til samme måned sidste år. Udviklingen i producentprisindekset er 1,9 procentpoint mindre end i sidste måned, hvor indekset steg med 1,5 pct. Importprisindeks for varer er i samme periode faldet med 0,6 pct. Udviklingen i importprisindekset er 2,1 procentpoint mindre end i sidste måned, hvor indekset på årsbasis steg med 1,5 pct.

Producent- og importprisindeks for varer  maj 2023

15. juni 2023 - Nr. 212

Hent som PDF

Næste udgivelse: 17. juli 2023

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Firmaernes samlede salg faldt i april

15. juni 2023

Firmaernes samlede salg ekskl. energi faldt 1,5 pct. fra marts til april, mens det indenlandske salg faldt 1,8 pct. Når firmaernes samlede salg ekskl. energi for februar-april sammenlignes med de foregående tre måneder, faldt salget med 1,9 pct. I samme periode faldt indenlandsk salg 1,0 pct. Salget er korrigeret for normale sæsonudsving og effekten af handelsdage. Statistikken opgøres i løbende priser, hvorfor prisudviklingen også har betydning for resultaterne. Faldet i erhvervshovedgruppen industri på 4,7 pct. bidrog mest til det samlede fald i firmaernes salg. Faldet i industriens omsætning kan genfindes i omsætningstallene i seneste publikation af statistikken over industriens produktion og omsætning, Nyt fra Danmarks Statistik 2023:197.

Firmaernes køb og salg  april 2023

15. juni 2023 - Nr. 213

Hent som PDF

Næste udgivelse: 14. juli 2023

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Færre 18-årige dømmes efter straffeloven

14. juni 2023

Blandt mænd, der blev født i 1993, var der mere end 8 pct., der som 18-årige havde fået en eller flere domme for overtrædelse af straffeloven. For de efterfølgende fødselsårgange er andelen, der er blevet dømt ved alderen 18 år, generelt blevet mindre og mindre, og for mænd født i 2003 var andelen nede på mindre end 5 pct. Andelen af dømte 18-årige mænd har dog været nogenlunde stabil for de yngste fødselsårgange. Blandt kvinder er andelen på et betydeligt lavere niveau, men også her har andelen generelt været faldende jo yngre fødselsårgang.

Fødselsårgangenes kriminalitet  2022

14. juni 2023 - Nr. 211

Hent som PDF

Næste udgivelse: 21. juni 2024

Alle udgivelser i serien: Fødselsårgangenes kriminalitet

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Fødselsårgangenes kriminalitet

Del sidens indhold
Energiforbruget faldt i 2022

14. juni 2023

Brancher og husholdningers forbrug af energi var 1,7 pct. lavere i 2022 end i 2019, når det opgøres uden køb af brændstof til køretøjer, skibe og fly i udlandet. Det giver især mening at sammenligne med 2019, da det var før COVID-19 og samtidig et år med nogenlunde samme varmebehov som 2022. Faldet fra 2019 til 2022 udgør 12 Petajoule (PJ), og der er samtidig sket et skift i forbrug af energityper. Forbruget af naturgas faldt med 41 PJ, olieprodukter faldt med 18 PJ, og nettoimport af el faldt med 16 PJ. Samtidig steg forbruget af vedvarende energi med 57 PJ. Energiforbruget i 2022 faldt med 1,8 pct. i forhold til 2021.

Energiregnskab for Danmark  2022

14. juni 2023 - Nr. 209

Hent som PDF

Næste udgivelse: 14. juni 2024

Alle udgivelser i serien: Energiregnskab for Danmark

Kontakt

Thomas Eisler, tlf. 20 56 92 83

Michael Zörner, tlf. 24 41 73 66

Kilder og metode

Det foreløbige energiregnskab er baseret på Energistyrelsens foreløbige energistatistik samt tal fra varestatistikken, udenrigshandel med varer og betalingsbalancen. Fordelingen på brancher er baseret på Energiregnskab for Danmark året før, hvor energiforbruget relevante steder er fremskrevet med indikatorer. Fx er energiforbruget relateret til opvarmning graddagekorrigeret. 

Vis hele teksten »
« Minimer teksten
Statistik­dokumentation

Energiregnskab for Danmark

Del sidens indhold
Unge oplever hyppigst ensomhed

14. juni 2023

I 2022 var det personer i alderen 16-29, som hyppigst følte sig ensomme. Således følte 9 pct. i denne aldersgruppe sig ensomme hele tiden eller det meste af tiden. Samtidig var det også de 16-29-årige, hvor den mindste andel, 36 pct., slet ikke følte sig ensomme. For personer 50 år eller ældre var 3 pct. ensomme hele tiden eller det meste af tiden, mens omkring 64 pct. slet ikke havde været ensomme. Tallene er fra Levevilkårsundersøgelsen 2022, hvor 6.700 personer i alderen 16 år eller ældre blev interviewet om deres livskvalitet.

Levevilkårsundersøgelsen (tillæg)  2022

14. juni 2023 - Nr. 210

Hent som PDF

Næste udgivelse: 12. juni 2025

Alle udgivelser i serien: Levevilkårsundersøgelsen (tillæg)

Kontakt

Martin Faris Sawaed Nielsen, tlf. 23 69 90 67

Daniel Freyr Gústafsson, tlf. 20 51 64 72

Kilder og metode

Tallene fra 2024 bygger på interviews med 6.010 husstande i Danmark. Disse husstande omfatter 11.249 personer. Kun én af husstandens voksne er blevet interviewet, men på spørgsmål, der omhandler husstanden, antages det, at svarene dækker alle husstandsmedlemmer inkl. børnene. Undersøgelsen bygger på en stikprøve og er derfor behæftet med statistisk usikkerhed. Man skal derfor være varsom med fortolkning af små niveauforskelle, særligt hvis man betragter mindre undergrupper af befolkningen. Undersøgelsen er en del af den fælles europæiske undersøgelse Statistics on Income and Living Conditions, SILC, der gennemføres i alle EU¿s medlemslande og i fx Norge og Schweiz. Formålet er bl.a. at belyse fattigdom og social udstødelse. 
Eurostat offentliggør resultater fra undersøgelsen via hjemmesiden ec.europa.eu/eurostat/web/income-and-living-conditions/overview.
Se nærmere om statistikken i statistikdokumentationen om levevilkårsundersøgelsen (SILC) og på emnesiden Levevilkårsundersøgelsen (SILC).

Vis hele teksten »
« Minimer teksten
Statistik­dokumentation

Levevilkårsundersøgelsen (SILC)

Del sidens indhold
20.200 personer i stofmisbrugsbehandling i 2022

13. juni 2023

I 2022 modtog i alt 20.200 personer stofmisbrugsbehandling visiteret af kommunerne. Andelen af personer i stofmisbrugsbehandling fordelt efter myndighedskommune varierede i 2022 fra nul til 8,8 promille af kommunens indbyggertal. Kommunekortet nedenfor illustrerer andelene i promille pr. indbygger. I 2022 var kommunerne med den højeste andel af personer i stofmisbrugsbehandling hhv. Lolland, Slagelse, Fredericia, Svendborg, Esbjerg, Brøndby og Guldborgsund.

Stofmisbrugsbehandling  social 2022

13. juni 2023 - Nr. 208

Hent som PDF

Næste udgivelse: 13. juni 2024

Alle udgivelser i serien: Stofmisbrugsbehandling

Kontakt

 Benedikte Beckman Nygaard, tlf. 21 19 10 53

Claus Østberg, tlf. 51 79 31 58

Kilder og metode

Statistikken omfatter data for 2015-2024 for de kommuner, som har valideret og godkendt oplysningerne om borgere i kommunal stofmisbrugsbehandling for det pågældende år.
Statistik om stofmisbrugsbehandling er baseret på Registret over Ventetider vedr. Behandlingsgaranti for Stofmisbrugere (VBGS), Register over Stofmisbrugere i Behandling (SIB) og Register til Kvalitets¬sikring af den Lægefaglige behandling (KvalHep).

Vis hele teksten »
« Minimer teksten
Statistik­dokumentation

Stofmisbrugsbehandling

Del sidens indhold
Indikator tyder på lille stigning i ledigheden i maj

12. juni 2023

Ledighedsindikatoren viser en stigning i ledigheden på 1.600 i maj. Den samlede stigning fordeler sig på 1.600 flere ledige på dagpenge og et uændret antal ledige på kontanthjælp fra april til maj. Tallene er opgjort i fuldtidsledige og er sæsonkorrigerede.

Ledighedsindikator  maj 2023

12. juni 2023 - Nr. 207

Hent som PDF

Næste udgivelse: 12. juli 2023

Alle udgivelser i serien: Ledighedsindikator

Kontakt

Anna Skovbæk Mortensen, tlf. 21 77 67 54

Mikkel  Zimmermann, tlf. 51 44 98 37

Kilder og metode

Ledighedsindikatoren er en foreløbig beregning af den månedlige ledighed og er begrebs- og afgræns-ningsmæssigt identisk med den detaljerede, officielle ledighedsstatistik (bruttoledighedsstatistikken). Det anvendte datamateriale til indikatoren bygger på arbejdsløshedskassernes foreløbige indberetninger af dagpengemodtagere samt oplysninger om tilmeldte kontanthjælpsmodtagere på jobnet.dk. Begge data-kilder er tilvejebragt via STAR. Opgørelsen er afgrænsningsmæssigt sammenfaldende med den officielle ledighedsstatistiks, men opgøres på et mindre detaljeret niveau. Danmarks Statistik overvåger løbende resultaterne og indikatorberegningens nøjagtighed i forhold til den detaljerede, officielle ledighedsstatistik. Læs mere i Ledighedsindikatoren - metodenotat (pdf) og i statistikdokumentationen om registreret ledighed.

Vis hele teksten »
« Minimer teksten
Statistik­dokumentation

Registreret ledighed
Aftagende inflation for syvende måned i træk

12. juni 2023

I maj 2023 steg det samlede forbrugerprisindeks med 2,9 pct. i forhold til samme måned året før. I april var den tilsvarende stigning 5,3 pct. Det er syvende måned i træk, at inflationen aftager. Den lavere inflation i maj i forhold til april skyldes i høj grad prisfald på elektricitet, brændstof samt prisændringer for fødevarer. Varer er i gennemsnit steget 1,1 pct. det seneste år, hvilket især skyldes prisstigninger på fødevarer. Tjenester er steget 4,4 pct. det seneste år, hvilket bl.a. skyldes prisstigninger på restaurant- og cafebesøg. Selvom det, der især trækker ned i inflationen i forhold til sidste måned, er grupper af produkter, der ikke indgår i kerneinflationen (forbrugerprisindekset ekskl. energi og ikke-forarbejdede fødevarer), er kerneinflationen alligevel faldet til 5,0 pct. i maj fra 6,1 pct. i april. Faldet i kerneinflationen skyldes særligt, at møbler og nye biler trækker mindre op i kerneinflationen i maj i forhold til sidste måned.

Forbruger- og nettoprisindeks  maj 2023

12. juni 2023 - Nr. 206

Hent som PDF

Næste udgivelse: 10. juli 2023

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
I april var hver tredje gæst udenlandsk

9. juni 2023

I påskemåneden april var der i faktiske tal samlet 3,2 mio. overnatninger på hoteller, feriecentre, vandrerhjem og campingpladser. Heraf stod danske gæster for 2,1 mio. overnatninger, mens udenlandske gæster stod for 1,1 mio. Det var især gæster fra Danmarks nærmeste nabolande - Tyskland, Sverige og Norge, der overnattede i Danmark. De stod for 517.000 af de udenlandske overnatninger i april. De sidste 20 år er andelen af overnatninger i april måned fra netop de tre nabolande faldet fra 67 pct. i april 2004 - som er den højeste andel - til 47 pct. i april 2023. De samlede udenlandske overnatningers andel af alle overnatninger i april har ligget mellem 25-35 pct. de sidste tyve år med undtagelse af april i COVID-årene 2020 og 2021.

Overnatninger på hoteller, feriecentre, campingpladser og vandrerhjem mv.  april 2023

9. juni 2023 - Nr. 205

Hent som PDF

Næste udgivelse: 7. juli 2023

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Fire ud af ti nye biler i husholdningerne er elbiler

9. juni 2023

Tilgangen i maj på 4.400 elbiler udgjorde 31,5 pct. af de 14.100 nye personbiler opgjort i faktiske tal mod 28,6 pct. i april. Husholdningerne stod for 3.000 elbiler, og det svarer til 40,8 pct. af deres nye biler mod 36,2 pct. i april. Andelen af nye elbiler i erhvervene var 21,7 pct. i maj mod 20,0 pct. i april. Der er nu 137.900 elbiler i Danmark, svarende til 4,9 pct. af alle personbiler.

Nyregistrerede motorkøretøjer  maj 2023

9. juni 2023 - Nr. 204

Hent som PDF

Næste udgivelse: 11. juli 2023

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold